Vydavateľstvo Elist

www.elist.sk

Autor: © Mgr. Diana Kankulová, 2020

Obálka: © Zuzi Maat

Korektúra: Natália Kapustová

Vydavateľstvo: © Elist s.r.o., Liptovský Mikuláš

Rok vydania: 2020

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN EPUB: 978-80-8197-289-8

ISBN MOBI: 978-80-570-1449-2

ISBN PDF: 978-80-8197-290-4

Ďakujem svojmu terapeutovi za pár plynulých nádychov a výdychov.

Predslov

Otváram sa pre Teba! Čo viac povedať treba? Vznikla som celkom nečakane ako dúha na oblohe. Nemám veľa strán. Silné pocity ukrývam. S emóciami mladej autorky sa hrám. Do sveta ich prinášam. Hranicu medzi Tebou a jej diagnózou trošku sprístupním.

Viem, nikto nemá rád X Y neznáme. Vyžadujú riešenie namáhavé. Na mojich stránkach sa zložitým pocitom možno nie vždy vyhneš. Spoločne ich v básňach rozoberieme. Silnú emóciu pomocou slovnej hry prijmeš. Smútok by si cítiť nemal. Vyhnúť by sa Ti mal. Avšak toto tvrdenie je len uhol pohľadu. Tvorí len moju hypotézu.

Nádej by som Ti mala priniesť, ak je pre Teba ťažké niečo zniesť. Zmierniť by som to chcela. Úsmev v Tvojom srdci by som sa nakresliť pokúsila.

Tak šup – šup, do čítania lyrického príbehu sa, prosím, daj, autorkin svet spoznávaj. Jej emócie zľahka ako motýľ na nošteku pristanú Ti v srdiečku. Nezmazateľnú stopu v ňom zanechajú.

1.

ŠŤASTIE

Šťastie sa na mňa usmialo.

V nebi ma tajne sledovalo.

Na Zem so mnou prišlo,

aby ma stále strážilo.

Vraj pri mne vždy bude.

A nikde neodíde.

To mi sľubovalo.

Vážne sa na mňa pozeralo.

Šťastie mi pošepkalo, že

Boh o mne rozhodne.

Štvorlístok mi nezoberie.

Naopak, chrániť ho bude.

Vo vrecku teda vždy kúsok šťastia mám.

Vraj s ním boj s osudom nakoniec výhram.

Nebude to však, ako si tajne želám.

Aj keď často o tom veľmi snívam.

Moje šťastie odvážne je.

V mojom srdci stále žije.

Aj na Teba ho fúknem.

Možno ti pomôžem.

2.

NÁDEJ

Na ceste nádej som stretla.

Zaujímavú rozpravu so mnou viedla.

Vraj ju ďalej rozdávať mám.

Ničoho sa báť nemám.

Pristala som na jej požiadavku.

Nie je to však zo zvyku.

Ver, že rada Ťa mám.

Pozitívum Ti prinášam.

Možno dokážem nádej dávať.

Nebudem sa ľahko vzdávať.

Je to moje poslanie.

Verím v jeho naplnenie.

Dávno zoslabnúť som mala.

Pre Teba silná som zostala.

Možno sa raz stretneme.

A krásnu nádej si darujeme.

3.

ÚSMEV

Každý deň sa pre Teba, Pane, usmievať chcem.

Dúfam, že urobiť to dokážem.

Úsmev do neba ti pošlem.

Šťastná vtedy budem, lebo zmysel života nájdem.

Moje srdce mi, Bože, odľahčíš.

Smútiť mu nedovolíš.

Živou vodou ho pokropíš.

Semiačko Tvojej lásky, Bože, v ňom zasadíš.

Koniec ukážky

Table of Contents

Titulná strana

Tiráž

Plytký dych